CELEX: 32016Y1125(01)
Language: da
Date: 2016-10-12 00:00:00
Title: Det Europæiske Udvalg for Systemiske Ricisis afgørelse af 12. oktober 2016 om ændring af afgørelse ESRB/2011/1 om vedtagelse af forretningsordenen for Det Europæiske Udvalg for Systemiske Risici (ESRB/2016/13)

25.11.2016   
            
            
               DA
            
            
               Den Europæiske Unions Tidende
            
            
               C 437/8
            
         DET EUROPÆISKE UDVALG FOR SYSTEMISKE RICISIS AFGØRELSE
   af 12. oktober 2016
   om ændring af afgørelse ESRB/2011/1 om vedtagelse af forretningsordenen for Det Europæiske Udvalg for Systemiske Risici
   (ESRB/2016/13)
   (2016/C 437/05)
   DET ALMINDELIGE RÅD FOR DET EUROPÆISKE UDVALG FOR SYSTEMISKE RICISI HAR —
   under henvisning til Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1), særlig artikel 6, stk. 4,
   under henvisning til Rådets forordning (EU) nr. 1096/2010 af 17. november 2010 om overdragelse til Den Europæiske Centralbank af specifikke opgaver i relation til Det Europæiske Udvalg for Systemiske Risicis funktionsmåde (2), og
   ud fra følgende betragtninger:
   
               (1)
            
            
               Advarsler og henstillinger, som udstedes af Det Europæiske Udvalg for Systemiske Risici (ESRB), er retlige instrumenter, som skal meddeles adressaterne på behørig vis. I henhold til artikel 19, stk. 2, i Det Europæiske Udvalg for Systemiske Risicis afgørelse ESRB/2011/1 (3) skal advarsler og henstillinger udstedt af ESRB underskrives af formanden for ESRB.
            
         
               (2)
            
            
               Fremover bør alle advarsler og henstillinger udstedt af ESRB underskrives af lederen af ESRB's sekretariat som en bekræftelse på, at de er i overensstemmelse med Det Almindelige Råds afgørelse.
            
         
               (3)
            
            
               Afgørelse ESRB/2011/1 bør derfor ændres i overensstemmelse hermed —
            
         VEDTAGET DENNE AFGØRELSE:
   Eneste Artikel
   Ændringer
   Afgørelse ESRB/2011/1 ændres som følger:
   
               1)
            
            
               Artikel 5, stk. 4, affattes som følger:
               »4.   ESRB’s formand fremsender udkastet til referat til medlemmerne af Det Almindelige Råd for bemærkninger og godkendelse ved skriftlig procedure senest to uger efter mødet eller, såfremt dette ikke er muligt, på det næstfølgende møde. Efter godkendelse underskrives referatet af lederen af ESRB's sekretariat.«
            
         
               2)
            
            
               Artikel 10, stk. 3, affattes som følger:
               »3.   Lederen af ESRB’s sekretariat udarbejder udkast til referat af forhandlingerne på Styringskomitéens møder og sender det til medlemmerne af Styringskomitéen med henblik på bemærkninger og godkendelse ved skriftlig procedure, som regel før det næstfølgende møde i Det Almindelige Råd. Referatet af forhandlingerne underskrives af lederen af ESRB's sekretariat.«
            
         
               3)
            
            
               Artikel 19, stk. 2, affattes som følger:
               »2.   ESRB’s advarsler og henstillinger vedtages af Det Almindelige Råd og underskrives af lederen af ESRB's sekretariat som en bekræftelse på, at de er i overensstemmelse med Det Almindelige Råds afgørelse.«
            
         
      Udfærdiget i Frankfurt am Main, den 12. oktober 2016.
      
         Mario DRAGHI
         
            Formand for ESRB
         
      
   
   
      (1)  EUT L 331 af 15.12.2010, s. 1.
   
      (2)  EUT L 331 af 15.12.2010, s. 162.
   
      (3)  Det Europæiske Udvalg for Systemiske Risicis afgørelse ESRB/2011/1 af 20. januar 2011 om vedtagelse af forretningsordenen for Det Europæiske Udvalg for Systemiske Risici (EFT C 58 af 24.2.2011, s. 4).